ምስጢረ ጥምቀት ወደ ምስጥበት ገንዳ የሚኬደው በባዶ እጅ ሳይሆን ቤተ ክርስቲያን ውስጥ ባሉ ሰዎች ጸሎት በመታጀብ፣ የቅዱሳንን ሊጣኒያ በመድገም፣ በጸሎት በመታጀብ እና ንዑሰ ክርስቲያን የሚቀቡት ቅባቅዱስን በመያዝ ነው። ይህም ከጥንት ጊዜያት ጀምሮ ቤተ ክርስቲያን የምታደርገው ጸሎት የእግዚኣብሔር ልጅ ለመሆን ዳግም ለመወለድ የሚዘጋጁትን ሰዎች የቤተክርስቲያኒቷ ጸሎት ከክፉ ነገሮች ጋር የሚደረገውን ውግያ እንዲያሸንፉ የሚረዳቸው፣ በመልካም ጎዳና ላይ እንዲራመዱ አብሮዋቸው የሚሆን፣ ከኃጢያት ኃይል እንዲያመልጡ እና የመለኮታዊ መንግሥት ጸጋ ተካፋይ እንድሆኑ ይረዳቸዋል። ከእዚያም ካህኑ ጎልማሳ ለሆኑ ተጠማቂ ንዑሰ ክርስቲያን ዘይት ይቀባዋል (የካቶሊክ ቤተ ክርስቲያን ትምህርተ ክርስቶስ ቁ.1237) ይህም ማለት ከክርስቶስ ከሚለያዩ ነገሮች እንዲላቀቅ እና ከእርሱ ጋር የጠለቀ ግንኙነት እንዳያደረግ ከሚያድርጉ ነገሮች ሁሉ ነፃ የሚያወጣ ጸሎት ነው። ለሕጻናትም ቢሆን ከአዳም እና ከሄዋን ከወረሱት ኃጢኣት እግዚኣብሔር ነጻ እንዲያወጣቸው እና የመንፈስ ቅዱስ ማደሪያዎች እንዲሆኑ ይባረካሉ። ቅዱስ ወንጌል እንደ ሚመሰክረው ኢየሱስ ራሱ የእግዚአብሔርን መንግሥት መምጣት ለማሳየት ተዋግቶ አጋንትን አስወጣ (ማቴዎስ 12:
